text stringlengths 0 17.2k |
|---|
bamung'omba kuti bafwempapo fye imiku ibili babasanga no kubasanga |
kuti bamunkalamo bashimona fye bafika ala mukwai balaitobaula ne mitwe ku fimuti ni winjila umo nja |
mung'omba afika na pali shibo wine amukomamo no mulomo pa musana nkalamo aikwinda ayawa nga filya kamfulimukonko |
apunda no musowa uwabipisha nganshi |
ashimapo fye apo awile apita fye nga kankungwe te wakusakamana ku bakashi na bana |
ilyo ine e miile |
ku mutanda wabo nalimo na lino line tabatala abanyantako na lukasa pantu kwali abakali abakashika imilomo |
bamuyomba bashibwelela fye ku mitanda bayasanga umuntunse alebalolela |
bafika baikala nga filya balatwusha |
umuntunse ati mukwai soseni fyonse ifyo muleiwaya pantu nimwe mwampela umweo amubula imwe na fyonse ifyo nakwata nga fyashala |
muyomba mune tatulefwaya ukuti tulekonawila ifintu wakwata mu mushi |
tulefwaya ukuti tulelyamo fye imbalala isho walima mu fifwani nga shapya |
ni mbalala fye sheka tulefwaya tatwakekate kuli kalundwe nelyo ifilyo fimbi ifyashala |
umiuntunee weweta ako mwalumbula kanono nabakalelya fye ponse apo bakalafwaila |
munomba ati cawama sana we mwaume witila ni lelo lyeka twakupokolola ku fiswango |
twakulakupokololakofye pe pantu nomba ifwe twakulaipaya insoka shonse mu mpanga umo ulunga |
uko twapita tawakamoneko busanso bwa nsoka iyo ubwa kuti insoka ikasume umuntu |
ne nkalamo shine shikalatutiina uko tuli inkalamo teti ipenteko nakalya fye |
umuntunse awa panshi atoota |
ashipwa fye ukutasha imijomba abuulapo no bulendo alaya na ku mushi kumwakwe |
kanshi apa e pafuma imijgomba ukulya imbalala mu fifwani fya bantu |
na pa kuti abantu belailishanya pa mbalala shabo imijomba ibalambula ukwipaya insoka mu mpanga |
kanshi eco no busanso bwa nsoka bwacepedako mulandu we mijomba |
kabili na imwe mulamona ukuti ukubelele imipomba ne nkalamo shine tashipentako mulandu wa kuitiina |
pali kantunse kapela |
abo bakona amala |
abantu balikele mu calo na mu calo mulya mwaponene inkasha ya munani ikalamba |
abantu baletobela fye ifisashi fyekafyeka |
basuka abantu batendwa ukutobela ifisashi e calenga batendeke ukwimba amapanga mu mpanga |
baleti nga baipaya amapanga ayengi balebula yamo baleyanika pa njino pakuti bakaletobela kuntanshi |
pa mushi umo bushiku bumo abantu baile bonse mu milimo mu mpanga tamwashele nelyo umo basendele kumo no twaice |
bakapanga abo bayanike pa njino bashimona fye umushi watalala baima balongana na pa lubansa |
batumapo na banabo bamo abati kabuleni inoma mu mayanda ya bantu |
bafumya ne yoma bashikanga kuti nga kapanga akuntapo yati na mbi mbi mbi |
babula ne noma bapela na bamo abo baishibe ukuti e baishibishe ukulisha abengi batantama no mulongo |
kuti abang'oma bashibilimuna inoma shati na cibili cibili cibili cibili |
bakapanga wa kantu batampako no lwimbo |
mwine mushi talipo |
pa lubelebele pa luncecesa |
fwebo bakona amala |
pa lubelebele pa luncecesa |
mukwai kuti nga kapanga afwenkula pa mutima pabula amala aleti nga aya pantanshi abwelela panuma bulanda bushala |
bacinda bacinda iciila cafukila nganshi |
abantu umo bele mu mpanga baumfwa ing'oma shabilikila ku mushi bonse basha ne milimo abati natuyetamba ing'omba yaisa ku mushi |
kuti abantu cilya bati fye twalafika mu mushi |
bakapanga nabalootwela kale nefyo babweseshe ing'oma mu mayanda nabayailinganya na pa njino apo babanika |
abantu ukufika mu mushi ukuti bamone ing'omba yacilalisha ing'oma nakalya |
awe cabapesha amano |
ukulolesha panshi bamone amakasa umo bacilacindila nakalya fye bamona fye pa lubansa utumakasa twa bakapanga utwingi nganshi |
bati fye tutyetye twendawikepo |
basuuka balala no kulala |
ulucelo lumbi kabili abantu bafurnina mu milimo |
kuti bakapanga bashimona fye nakabili ukuti umushi watalala baisafuma babuula ne goma shine bakanga batalika ne ciila |
abantu uko bele ku milimo baumfwa inoma ku mushi nge fintu bashumfwile mailo |
bonse basha ne milimo balabwelela ku mushi ku kutamba inomba |
nga filya fine cali na mailo kuti cilya bati twalafika mu mushi baumfwa mu mushi mwatalala na tondolo |
cilya bafika mu mushi teti bamone nelyo cimo |
awe cabapesha amano nganshi |
abakalamba basuka balongana abati |
bane natumfwane pa mashiwi aya yalemoneka muno mushi ala ifi fintu filelisha inoma muno mushi te bantu iyo fiwa |
elyo bapingushanya abati pa kushininkisha ukumona ifi fintu filelisha inoma |
mailo nga twaya mu mpanga tukashe abanensu bamo nabafisama ku mulu wa miti na ku mitaba muno mushi |
ebo bakashale bamona ifi fintu fyatupesha amano |
bonse basuminishanya |
nakaendi ilyo bwacele ulucelo babtula abanabo bamo babafisa ku mulu wa fimuti baya na ku milimo |
bakapanga bashumfwa ukuti mu mushi mwatalala baisafuma mu mayanda na banabo baletatanya ne noma |
abantu ku miti baleti fye mwandi tulemona lelo ifilecita bakapanga |
bakapanga bakanga ne noma abene balisha batenshapo |
bambi batantama no mulengo batampako no lwimbo |
mwine mushi talipo |
pa lubelebele pa luncecesa |
fwebo bakona amala |
pa lubelebele pa luncecesa |
kuti nga kapanga acecefuka acecefuka asernpwila umubiye ne fipapa bamutumbula ficenamine na kunse |
abaninine ku mitaba baisapuka na mu nseko |
bakapanga wa kantu kuluba nefyo basendele inoma no kuyanika nabayayanika na pa njino nga mailo |
abafiseme bonse basokoloka elyo balasoshanya abati |
bane uyu wena mupamba lelo twabala atumona uko bakapanga abafwa abo bayanika ebo balecinda iclila awe mwandi twatoola uwa mbala |
ilyo abanabo bonse babwela mu mushi babashimikila umulandu awe bonse balapapa fye babuula na bakapanga bonse bayabapoosa na pa nika |
ulucelo baya na ku kusokola umushi umbi abati pantu apa pantu paba ifiwa ifyaimina muli bakapanga |
pali kashimi kapela |
ico imbwa yaikalila na bantu |
imbwa kale yaleikala mu mpanga pamo nge nama shimbi |
nayo ine yaleikata utunama no kulya nga filya fine ficita inkalamo ne mbwili ne mimbulu |
bushiku bumo nkalamo alilongenye nama nkali shonse no kwpanga icilye icikalamba ica kwamba abantu |
nkalamo atendeka ukusosa ati mwamona bane bonse mwebo lesa mukulu apele amaka ya kulya inama nensu muno mpanga |
umuntu alemoncka ukutucusha nganshi |
umuntu aba uwacenjela mu nshila ishingi ishakwipailamo inama |
alemba amacinga emo inama shiwila |
limolimo na ifwe bene nga wapitapo kuti wawilamo wafwa no kufwa |
alikwata imifwi iya bulembe iyo alashilako inama na ifwe nga akumona nga akulasa no mufwi wa musango uyu nangu wakucembula fye |
ninshi walala wapapa ubwafya teti ubutunge na kubutunga |
cilemoneka ukutil umuntu akapwisha inama shonse pamo na ifwe bene nga twatumpa |
cilemoneka ukuti nelyo ifwe tushipwile ku mulandu wa kutwipaya umwine |
lelo nga apwisha inama shonse isho ifwe tulya na ifwe tukafwa ku nsala |
nshaishiba no mulandu wa kuti wmuntu atemwe ukulya inama lintu akwata ifyakulya fya misangomisango ifingi nganshi |
mufulo fye eo aba nao uwa mufulo alingile ukumucita umufulo nao |
pa bushiku bwa lelo ine namupela icebo cakuti tulofye umuntu muno calo uleke tukaishalile |
bonse mufwile ukwikata umwenda mushiki ponse apo wamusanga uleke tubalofye bonse nakalyanakalya |
inama nkali shonse shasumina amashiwi yakwa kapolo mupetekambafu |
Subsets and Splits
No community queries yet
The top public SQL queries from the community will appear here once available.